684 Appendix ad P. 111. 



Habitat in Scaniae et Bahusiae maritimis; acl 

 Insulam AspereBahusiae semel immensam 

 hujus Insecti copiam vidi, prfmo in ar- 

 gilla littorali inter plantas marinas reptan- 

 tes , et denuo aqua crescente in ipsis undis 

 natantes et sese copulantes. 



Praecedenti simillima, sed plus duplo minor. Ca- 

 put et antennae ut in priori. Thorax flavo — testaceus, 

 angulis anticis minus prominulis ; lineolae nigrae dor— 

 sales obsoletiores et saepius desunt, praesertim in ma- 

 sculis. Elytra paulo magis convexa quam in priori ; 

 spinula apicis in angulo exteriore multo brevior, mi— 

 nus acuta, angulus interior aut rotundatus aut sub— 

 rectus, non prominulus; puncta striarum in elytris 

 minora, anterius et interne tantumnigro colore in— 

 ducta. Tarsuum articuli apice infnscati, non nigri ut 

 in priori , nec genua nigra ut in illa.j 



Obs. In utraque specie tarsuum structura alia, quam 

 in caeteris hujus generis speciebus, ut observavit Dom. 

 Prof. Dalman ; articulus tertius enim parvus , brevis— 

 simus, non bilobus, nec subtus spongiosus; articulus 

 unguicularis e contra longissimus , elevatus vel apice 

 incrassatus. Vivendi ratio sub et in ipsa aqua etiam 

 a caeteris discedit, cjuare forte proprii generis. 



